Nary Ly

Nary Ly (1972ko ekainaren 6a) kanbodiar zientzialaria eta atleta da, distantzia luzeko lasterketetan espezializatua. Olinpiar Jokoetan parte hartu zuen Kanbodiako lehenbiziko maratoilaria izan zen, 2016an, Rio de Janeiron.

Bizitza 
Khmer Gorrien erregimen genozida pairatu zuen haurtzaroan, eta familiatik bereizia izan zen. Vietnamgo errefuxiatu eremu batean bizi izan ondoren, 1981ean, Gurutze Gorriari esker, Frantzian hartu zuen babes. Parisen Laborategiko Goi-mailako Teknikari formakuntza jaso, eta Pasteur Institutuan osatu zituen ikasketak. Giza Immunoeskasiaren Birusari (GIB) buruzko doktore tesia egin zuen Bordeleko Unibertsitatean.

2006an egin zuen bere lehenbiziko maratoi erdia, Siem Reapen, GIBak kutsatutako umeentzako dirua biltzeko helburuarekin. Horren ondoren, erronka handia jarri zion bere buruari: 2012ko Udako Olinpiar Jokoetan lehiatzea maratoi proban Kanbodiaren izenean. Baina, gogor entrenatu arren, Kanbodiako Olinpiar Batzordeak ukatu zion baimena. 2015ean, Salvador Calvo espainiar ultrafondista hartu zuen entrenatzaile; Valentziako maratoia hiru orduren azpitik egin ondoan, 2016ko Udako Olinpiar Jokoetan parte hartzeko gonbidapena eman zioten. Azken postuan izan bazen ere, Rio de Janeiroko maratoia amaitzea lortu zuen, ikusteen eta gainerako lasterkarien txalo artean.

Erreferentziak

Kanpo estekak 

Maratoilariak
Kanbodiako atletak
2016ko Udako Olinpiar Jokoetako atletak